b"\n_START_ARTICLE_\nAntiga mina de fluorita\n_START_SECTION_\nDescripci\xc3\xb3\n_START_PARAGRAPH_\nEn els turons de Calders es van obrir t\xc3\xbanels d'extracci\xc3\xb3 del mineral espat fluor (fluorita). Una de les galeries m\xc3\xa9s importants, i que encara es conserva, \xc3\xa9s la que es va obrir al costat del torrent de les Vinyes Velles, al costat de la urbanitzaci\xc3\xb3 de Can Coll. Es pot veure l'entrada de la mina i les restes de la caseta d'on partia la vagoneta. I a l'altre costat del cam\xc3\xad, cobertes per l' abundant vegetaci\xc3\xb3, es conserven restes dels safaretjos que s'utilitzaven per rentar el mineral. En altres punts dels turons de Calders hi ha m\xc3\xa9s entrades obertes, que evidencien les prospeccions que es van fer per cercar el mineral.\n_START_SECTION_\nHist\xc3\xb2ria\n_START_PARAGRAPH_\nAbans de la Guerra Civil ja hi ha registrada activitat minera en el municipi. Despr\xc3\xa9s del conflicte, van augmentar considerablement les prospeccions i extraccions, allargant-se durant les seg\xc3\xbcents d\xc3\xa8cades. Per\xc3\xb2 la falta de seguretat i la baixa puresa del mineral van propiciar la r\xc3\xa0pida decad\xc3\xa8ncia, concloent amb el definitiu abandonament._NEWLINE_El barcelon\xc3\xad Jaume Montserrat Graells, empresari del m\xc3\xb3n de la minera i el carb\xc3\xb3 que estiuejava al municipi, va ser un dels promotors de l'activitat minera despr\xc3\xa9s de la Guerra Civil, obrint m\xc3\xa9s boques d'acc\xc3\xa9s."